**Հավելված N 2**

**Կառավարության 2023 թվականի**

**----- --ի N ---Ն որոշման**

**ԿԱՐԳ**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ԿՐԵԴԻՏԱՎՈՐՄԱՆ ԵՎ ՀԱՎԱՍՏԱԳՐՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են քաղաքաշինության բնագավառում մասնագետների (այսուհետ` մասնագետ) շարունակական մասնագիտական զարգացման (այսուհետ՝ ՇՄԶ) կրեդիտների շնորհման, հավաստագրման հետ կապված հարաբերությունները:
2. Մասնագետների կրեդիտների շնորհումը և հավաստագրումն իրականացնում է Հայաստանի Հանրապետության քաղաքաշինության կոմիտեն (այսուհետ` կոմիտե) իր կողմից ստեղծված որակավորման հանձնաժողովի (այսուհետ` հանձնաժողով) կողմից Հայաստանի Հանրապետության օրենսդրությանը համապատասխանության վերաբերյալ տրված եզրակացության հիման վրա, որը կրում է խորհրդատվական բնույթ:
3. Որակավորման հանձնաժողովի եզրակացությունները տրվում են որակավորման հանձնաժողովի կանոնադրությամբ նախատեսված կարգով:
4. Յուրաքանչյուր մասնագիտության գծով շնորհվող ՇՄԶ կրեդիտները շնորհվում են ՀՀ քաղաքաշինության բնագավառի պետական կառավարման մարմնի կողմից հաստատված չափորոշիչներին համապատասխան:
5. Հավաստագիր տրամադրվում է`

1) «քաղաքաշինության մասին» օրենքի 21-րդ հոդվածով սահմանված քաղաքաշինության գործունեության տեսակին և ենթատեսակին համապատասխան հավաստագրման ենթակա մասնագիտությամբ (տես՝ աղյուսակ N1) գործունեություն իրականացնելու հավակնություն ունեցող մասնագետին, որն ունի Հայաստանի Հանրապետությունում բակալավրի որակավորման աստիճան կամ դիպլոմավորված մասնագետի բարձրագույն կրթության որակավորման աստիճան կամ օտարերկրյա պետությունում համապատասխան աստիճան՝ որի ճանաչումն ու համարժեքության հաստատումը Հայաստանի Հանրապետությունում իրականացվել է օրենքով սահմանված կարգով:

2) եթե մասնագետը ապահովել է «քաղաքաշինության մասին» օրենքի 11.4-րդ հոդվածի 3-5-րդ կամ 11.1-ին հոդվածի 6-8-րդ մասերով սահմանված պահանջները:

3) 1-ին, 2-րդ և 3-րդ կարգի մասնագետներին՝ քաղաքաշինության բնագավառում մասնագիտական գործունեությունը շարունակելու համար.

4) դատական կարգով չի ճանաչվել անգործունակ կամ սահմանափակ գործունակ.

5) «քաղաքաշինության մասին» օրենքի 11.9-րդ հոդվածի 4-րդ մասով սահմանված մասնագետի ՇՄԶ հավաստագրի դադարեցման մեկ տարին լրանալուց հետո:

Աղյուսակ N1

ՑԱՆԿ

Քաղաքաշինության բնագավառում օրենքով սահմանված լիցենզավորման ենթակա գործունեության տեսակներին և ենթատեսակներին համապատասխան ՇՄԶ հավաստագրման ենթակամասնագիտությունների դասակարգման

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ** | Ներդիրների ծածկագրերը | **քաղաքաշինական փաստաթղթերի կազմում՝ բացառությամբ կոնստրուկտորական և ճարտարապետական մասերի** | | | **քաղաքաշինական փաստաթղթերի փորձաքննություն** | | **շինարարության իրականացում** | | | **շինարարության որակի տեխնիկական հսկողություն** | | **քաղաքաշինական գործունեության օբյեկտների հետախուզման և հետազննման ծառայությունների մատուցում** | |
| մասնագետների կարգերը/լիցենզիաների դասերը | | | | | | | | | | | |
| 1/1 | 2/2 | 3/3 | 1/1 | 2/2 | 1/1 | 2/2 | 3/3 | 1/1 | 2/2 | 1/1 | 2/2 |
| լիցենզիաների ծածկագրերը | | | | | | | | | | | |
| 01 | | | 02 | | 03 | | | 04 | | 05 | |
| **ՇՄԶ ՀԱՎԱՍՏԱԳՐՄԱՆ ԵՆԹԱԿԱ ՄԱՍՆԱԳԻՏՈՒԹՅՈՒՆՆԵՐԸ** | 01 | - | | | Ճարտարապետ փորձագետ | | - | | | - | | - | |
| 02 | - | | | Ճարտարապետ-քաղաքաշինարար փորձագետ | | - | | | - | | - | |
| 03 | - | | | Վերականգնող ճարտարապետ փորձագետ | | - | | | - | | - | |
| 04 | - | | | Ճարտարագետ կոնստրուկտոր փորձագետ | | ճարտարագետ կոնստրուկտոր շինարար | | | Ճարտարագետ կոնստրուկտոր  տեխնիկական հսկիչ | | - | |
| 05 | Էեկտրաէներգետիկ ինժեներ նախագծող | | | Էլեկտրաէներգետիկ ինժեներ փորձագետ | | Էլեկտրաէներգետիկ ինժեներ շինարար | | | Էլեկտրաէներգետիկ ինժեներ տեխնիկական հսկիչ | | - | |
| 06 | Ջերմագազամատակարարման և օդափոխության ինժեներ նախագծող | | | Ջերմագազամատակարարման և օդափոխության ինժեներ փորձագետ | | ջերմագազամատակարարման և օդափոխության ինժեներ շինարար | | | Ջերմագազամատակարարման և օդափոխության ինժեներ տեխնիկական հսկիչ | | - | |
| 07 | Հդրոտեխնիկական օբյեկտների ճարտարագետ կոնստրուկտոր նախագծող | | | Հիդրոտեխնիկական ճարտարագետ փորձագետ | | Հիդրոտեխնիկական ճարտարագետ շինարար | | | Հիդրոտեխնիկական ճարտարագետ տեխնիկական հսկիչ | | - | |
| 08 | Ջրամատակարարման և ջրահեռացման օբյեկտների ճարտարագետ կոնստրուկտոր նախագծող | | | Ջրամատակարարման և ջրահեռացման ճարտարագետ փորձագետ | | Ջրամատակարարման և ջրահեռացման ճարտարագետ շինարար | | | Ջրամատակարարման և ջրահեռացման ճարտարագետ տեխնիկական հսկիչ | | - | |
| 09 | Տրանսպորտային կոնստրուկտոր նախագծող | | | Տրանսպորտային ճարտարագետ փորձագետ | | Տրանսպորտային ճարտարագետ շինարար | | | Տրանսպորտային ճարտարագետ տեխնիկական հսկիչ | | - | |
| 10 | Կապի ինժեներ նախագծող | | | Կապի ինժեներ փորձագետ | | Կապի ինժեներ շինարար | | | Կապի ինժեներ տեխնիկական հսկիչ | | - | |
| 11 | - | | | Ինժեներ-երկրաբան փորձագետ | | - | | | - | | Ինժեներ-երկրաբան հետախուզող | |
| 12 | - | | | - | | - | | | - | | Գեոդեզիստ ճարտարագետ | |
| 13 | - | | | - | | - | | | - | | Հետազննության և անձնագրավորման ճարտարագետ կոնստրուկտոր | |

6. Մասնագետը կրեդիտների գրանցման կամ հավաստագիր ստանալու համար՝ 4-րդ հավելվածով սահմանված 2-1-ից 2-4-րդ ձևաթղթերին համապատասխան, լրացված հայտերը և կից փաստաթղթերը կոմիտե է ներկայացնում էլեկտրոնային եղանակով (էլեկտրոնային հասցեն` info@minurban.am):

7. Ներկայացված հայտը և կից փաստաթղթերի ամբողջականությունը կոմիտեն ուսումնասիրում է դրանք ստանալուց հետո` հնգօրյա ժամկետում:

8. Ներկայացված հայտի և կից փաստաթղթերի ամբողջական չլինելու դեպքում այդ մասին էլեկտրոնային եղանակով ծանուցվում է հայտատուին և առաջարկում դրանք ծանուցման օրվան հաջորդող եռօրյա ժամկետում համալրել: Ընդ որում, սույն կետով սահմանված ժամկետը չի հաշվարկվում սույն կարգի 7-րդ կետով սահմանված ժամկետի մեջ:

9. Սույն կարգի 7-րդ կետով սահմանված ժամկետում ներկայացված փաստաթղթերը չհամալրելու դեպքում գործին հետագա ընթացք չի տրվում:

10. Հայտը` կից փաստաթղթերով, ուսումնասիրվում և բավարարվում կամ մերժվում է «Վարչարարության հիմունքների և վարչական վարույթի մասին» օրենքով սահմանված 30-օրյա ժամկետում:

11. Որակավորման հանձնաժողովը հայտը և կից փաստաթղթերը ստանալու օրվանից 15-օրյա ժամկետում իրականացնում է համապատասխանության գնահատում, որի արդյունքում տալիս է տվյալ մասնագիտության գծով հայտատուի հավաքած ՇՄԶ կրեդիտների և մասնագիտական գործունեության իրականացման փաստը հավաստող փաստաթղթերը Հայաստանի Հանրապետության օրենսդրությանը համապատասխանելու կամ «քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված մասնագետների դեպքում հայտում նշված մասնագիտության համապատասխանության վերաբերյալ մասնագիտական դրական կամ բացասական եզրակացություն:

1. **ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ԿՐԵԴԻՏՆԵՐԻ ԳՐԱՆՑՄԱՆ ԵՎ ՀԱՎԱՍՏԱԳԻՐ ՍՏԱՆԱԼՈՒ ՀԱՄԱՐ ԴԻՄԵԼԸ**

12. ՇՄԶ կրեդիտների գրանցման կամ հավաստագրման կազմակերպման և իրականացման գործընթացը բաղկացած է հետևյալ փուլերից.

1) հայտի և կից փաստաթղթերի ներկայացում.

2) հայտի և կից փաստաթղթերի Հայաստանի Հանրապետության օրենսդրության համապատասխանության գնահատում (այսուհետ` համապատասխանության գնահատում).

3) հայտի բավարարում կամ մերժում.

4) կրեդիտների գրանցում կամ հավաստագրի տրամադրում:

13. Տեսական գիտելիքների և գործնական հմտությունների զարգացում գրանցած անձինք քաղաքաշինության բնագավառում մասնագիտական գործունեություն կարող են իրականացնել բարձրագույն մասնագիտական կրթություն իրականացնող ուսումնական հաստատությունների կողմից «Բարձրագույն և հետբուհական մասնագիտական կրթության մասին» օրենքով նախատեսված ավարտական փաստաթղթի հիման վրա` սույն կարգին համապատասխան, մասնագիտական գործունեության իրավունքը մասնագետների գրանցամատյանում գրանցելու և մասնագիտական գործունեություն իրականացնելու հավաստագիր ստանալու դեպքում:

14. Քաղաքաշինության բնագավառի մասնագետները հաջորդ հնգամյա փուլի համար ՇՄԶ կրեդիտների նվազագույն քանակը ապահովելու դեպքում, իսկ «քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված անձինք, սույն կարգի 13-րդ կետով նախատեսված ավարտական փաստաթուղթն ստանալուց հետո, հավաստագիր ստանալու և այդ իրավունքը մասնագետների գրանցամատյանում գրանցելու համար կոմիտե են ներկայացնում հայտ՝ համաձայն Ձև N 2-1.

15. Քաղաքաշինության բնագավառի մասնագետները ՇՄԶ կրեդիտների շնորհման և մասնագետների գրանցամատյանում գրանցվելու համար կոմիտե հայտ են ներկայացնում՝ համաձայն N 2-2, N 2-3, N 2-4 ձևաթղթերի:

16. Սույն կարգի 11-րդ կետի համաձայն` իրականացվում է հայտի և փաստաթղթերի համապատասխանության գնահատում և տրամադրվում է մասնագիտական դրական կամ բացասական եզրակացություն:

17. Մասնագիտական դրական կամ բացասական եզրակացության հիման վրա քաղաքաշինության բնագավառի պետական կառավարման մարմնի ղեկավարի հրամանով տրամադրվում է հավաստագիր կամ հավաստագրի տրամադրումը մերժվում է:

18. ՇՄԶ հավաստագրի տրամադրումը մերժվում է հետևյալ հիմքերով՝

1) ներկայացված փաստաթղթերը կեղծ են կամ խեղաթյուրված.

2) քաղաքաշինության բնագավառի համապատասխան բարձրագույն մասնագիտական կրթության ավարտական փաստաթղթերով ներկայացված մասնագիտությունը չի համապատասխանում հայտում նշված հավաստագրման ենթակա մասնագիտությանը («քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված պահանջների անհամապատասխանության դեպքում).

3) ներկայացված փաստաթղթերի համաձայն չի լրացվել Հայաստանի Հանրապետության օրենսդրությամբ պահանջվող կրեդիտների նվազագույն քանակը.

4) հայտատուն վերջին 5 տարում առնվազն 3 տարի մասնագիտական գործունեություն չի իրականացրել և այն լրացնելու նպատակով չի անցել թեստավորում.

5) տեսական գիտելիքների և գործնական հմտությունների զարգացման համար ՇՄԶ կրեդիտները տրամադրվել են այն կազմակերպությունների կողմից, որոնք նախատեսված չեն «Քաղաքաշինության մասին» օրենքի 11.3-րդ հոդվածի 5-րդ մասով սահմանված կազմակերպությունների ցանկում.

6) ներկայացված ՇՄԶ կրեդիտները չեն լրացվել ՇՄԶ-ի գործունեության բոլոր տեսակներից (տեսական գիտելիքների զարգացում, գործնական հմտությունների զարգացում) և անձը չի անցել թեստավորում:

19. Հավաստագրի տրամադրումը մերժելու վերաբերյալ պետական կառավարման մարմնի ղեկավարի հրամանի ընդունումից հետո` եռօրյա ժամկետում, հանձնվում է հայտատուին` «Վարչարարության հիմունքների և վարչական վարույթի մասին» օրենքով սահմանված կարգով:

20. Հայտը բավարարելու դեպքում հայտատուին 5 տարի ժամկետով տրամադրվում է մասնագիտական գործունեության ՇՄԶ հավաստագիր (Ձև N 2-5)` սույն հավելվածով սահմանված կարգով, իսկ «քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված մասնագետների դեպքում` բարձրագույն և հետբուհական մասնագիտական կրթության և որակավորման փաստը հավաստող ավարտական փաստաթղթի տրամադրման պահից հաշված` 5 տարի ժամկետով:

1. **ՔԱՂԱՔԱՇԻՆՈՒԹՅԱՆ ԲՆԱԳԱՎԱՌԻ ՄԱՍՆԱԳԵՏՆԵՐԻ ՇՄԶ ՀԱՎԱՍՏԱԳՐՄԱՆ ԿԱԶՄԱԿԵՐՊՈՒՄԸ ԵՎ ԻՐԱԿԱՆԱՑՈՒՄԸ**

21. ՇՄԶ հավաստագիրը մասնագետի ինքնուրույն մասնագիտական գործունեությունը շարունակելու թույլտվություն է, որը տրվում է «Քաղաքաշինության մասին» օրենքով նախատեսված դեպքերում:

22. ՇՄԶ հավաստագրի ժամկետի ավարտից առնվազն երեք ամիս առաջ, սույն հավելվածով սահմանված կարգով մասնագետը դիմում է հաջորդ հինգ տարիների համար՝ ՇՄԶ հավաստագիր ստանալու նպատակով:

23. Եթե հաջորդ հինգ տարիների համար ՇՄԶ հավաստագիր ստանալու նպատակով դիմում է ներկայացվել նախորդ ՇՄԶ հավաստագրի գործողության ավարտից հետո, ապա ՇՄԶ հավաստագրերի գործողության ժամկետների միջև ընկած ժամանակահատվածում մասնագիտական գործունեություն իրականացնելու իրավունքից զրկվելու ռիսկը կրում է մասնագետը:

24. Մասնագիտական դրական կամ բացասական եզրակացության հիման վրա պետական կառավարման մարմնի ղեկավարի հրամանով տրամադրում է ՇՄԶ հավաստագիր կամ ՇՄԶ հավաստագրի տրամադրումը մերժվում է:

25. ՇՄԶ հավաստագրի տրամադրման մերժման վերաբերյալ պետական կառավարման մարմնի ղեկավարի հրամանը` եռօրյա ժամկետում, հանձնվում է հայտատուին` «Վարչարարության հիմունքների և վարչական վարույթի մասին» օրենքով սահմանված կարգով:

1. **ԿՐԵԴԻՏՆԵՐԻ ԳՐԱՆՑՈՒՄԸ ԵՎ ՀԱՎԱՍՏԱԳՐԵՐԻ ՏՐԱՄԱԴՐՈՒՄԸ**

26. Սույն հավելվածի 11-րդ կետով սահմանված կարգով հայտի բավարարման դեպքում մասնագիտական գործունեության հավաստագիրը տրամադրելու վերաբերյալ ՀՀ քաղաքաշինության բնագավառի պետական կառավարման մարմնի ղեկավարի հրամանը և համապատասխան հավաստագիրը` համաձայն Ձև N2-5 -ի, «Վարչարարության հիմունքների և վարչական վարույթի մասին» օրենքով սահմանված կարգի պահպանմամբ, էլեկտրոնային եղանակով` լիազոր մարմնի հրամանի ընդունումից հետո` եռօրյա ժամկետում, հանձնվում է հայտատուին:

27. Հավաստագիր ստացած մասնագետի անվան, ազգանվան կամ գործատուի փոփոխման դեպքում տվյալ անձը պարտավոր է այդ փոփոխության կատարման օրվանից տասը աշխատանքային օրվա ընթացքում դիմել կոմիտե` հավաստագրում և համապատասխան գրանցամատյանում փոփոխություն կատարելու կամ նոր հավաստագիր ստանալու համար: Սույն կետում նախատեսված դեպքում համապատասխան փոփոխությունները կատարվում են դիմումը ստանալուց հետո` հինգ աշխատանքային օրվա ընթացքում:

28. մասնագիտական գործունեություն իրականացնելու հավաստագրի տրամադրումը կամ ՇՄԶ հավաստագրի մերժումը կարող է բողոքարկվել «Վարչարարության հիմունքների և վարչական վարույթի մասին» օրենքով սահմանված կարգով կամ դատական կարգով:

29. Հավաստագրերը համարակալվում են ըստ սերիայի և հերթական համարի` վեցանիշ թվերով:

30. Հավաստագրերը տրվում են բացառապես էլեկտրոնային եղանակով` հայերեն լեզվով:

31. Փաստաթղթի վավերականության ստուգումն ու էլեկտրոնային բնօրինակի ներբեռնումը հնարավոր է իրականացնել Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում մուտքագրելով հսկիչ համարը կամ սքանավորելով արագ արձագանքման ծածկագիրը (QR Code)։

32. Հավաստագրերի հսկիչ համարը կորցնելու դեպքում այն տրամադրվում է դիմումն ստանալուց հետո` 3 աշխատանքային օրվա ընթացքում՝ անվճար: